Orei

Oreoi (Neograece Ωρεοί) est pristinus demus Euboeae (Δήμος Ωρεών) in Graecia 3258 incolarum (status: 2010). Ab administratione reformata anno 2011 (vide: Libellus Callicratis) pars est Histiaeae-Aedepsi demi, cuius est "unitas popularis" (δημοτική ενότητα).Lex Callicratis Ministerium rerum domesticarum Graeciae

 Historia 
Histiaea anno 446 ab Athenis seditionis causa diruta Oreis colonia Atheniensis condita estPlutarchus, Pericles 23.3. Bello Peloponnesiaco finito, Sparta Oreos occupavit, colonos fugavit, Histiaeos e Macedonia reduxit, qui Histiaeam renovaverunt. Paulatim ex duabus una urbs facta tamen nomen Oreus sive Orei (quia erant duae acropoleis) praevaluit.Thucydides 8,95 et Pausanias 7,26,4. De urbis fortuna tempore Romano ac Medio Aevo nihil notum est nisi urbem post Imperium Romaniae Latinum Venetiis subiectam fuisse. Anno 1470 ab Ottomanis capta est. Reliquiae munitionum et Venetiarum et Turcarum adhuc in una acropoli exstant.Vox "Oreos", in: Siegfried Lauffer (Ed.): Griechenland. Lexikon der historischen Stätten. Von den Anfängen bis zur Gegenwart. Monaci 1989.

 Varia 
Anno 1965 taurus ex marmore factus (longitudo: 3.28 m, altitudo relicta: 1.30 m), qui pars monumenti sepulcralis quarti saeculi a.C.n. fuerat, e portus aquis tractus est. Animal stans, capite demisso, quasi aggressurus effictus est. Partes pedum inferiores nec non cornua desunt.Ministerium Culturae Graeciae apud odysseus.culture.gr

 Histiaea

 Notae 

Categoria:Loci habitati Euboeae